ddrg/super_eurlex huggingface dataset:
Komission asetus (EY) N:o 39/1999, annettu 8 päivänä tammikuuta 1999, interventioelinten hallussaan pitämien viljojen myyntiin saattamisen menettelyistä ja edellytyksistä annetun komission asetuksen (ETY) N:o 2131/93 muuttamisesta



Virallinen lehti nro L 005 , 09/01/1999 s. 0064 - 0064



KOMISSION ASETUS (EY) N:o 39/1999, annettu 8 päivänä tammikuuta 1999, interventioelinten hallussaan pitämien viljojen myyntiin saattamisen menettelyistä ja edellytyksistä annetun komission asetuksen (ETY) N:o 2131/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 5 artiklan, sekä katsoo, että komission asetuksessa (ETY) N:o 2131/93 (3), sellaisena kuin se on viimeksi muutettuna asetuksella (EY) N:o 2193/96 (4), vahvistetaan interventioelinten hallussaan pitämien viljojen myyntiin saattamisen menettelyt ja edellytykset, kuljetuskustannukset vaihtelevat suuresti eri aikoina eikä kaikkia vaihteluita ole mahdollista ennakoida varsinkaan vesiteitse tapahtuvien kuljetusten osalta; talousarvioon liittyvistä syistä näiden kustannusten enimmäismäärää olisi rajoitettava; tämän määrän vahvistavat interventioelimet, ja se on mainittava tarjouskilpailuilmoituksessa, Sloveniassa sijaitseva Koperin satama oli Itävallan perinteinen lähtösatama ennen sen liittymistä Euroopan unioniin; tästä syystä on tarpeen liittää Koper yhteisön viljojen lähtöpaikkojen joukkoon, jotta kuljetuskustannukset voidaan korvata, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2131/93 7 artiklan 2 a kohta seuraavasti: "2 a. Jos jäsenvaltiossa ei kuitenkaan ole merisatamaa, voidaan päättää poiketa edellisestä kohdasta ja säätää merisatamasta tapahtuvan viennin osalta edullisimpien varastointipaikan ja todellisen lähtöpaikan välisten kuljetuskustannusten rahoittamisesta tarjouskilpailuilmoituksessa asetettujen enimmäismäärien puitteissa. Tätä kohtaa sovellettaessa Sloveniassa sijaitsevaa Koperin satamaa voidaan pitää todellisena lähtöpaikkana." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä tammikuuta 1999. Komission puolesta Franz FISCHLER Komission jäsen (1) EYVL L 181, 1.7.1992, s. 21 (2) EYVL L 126, 24.5.1996, s. 37 (3) EYVL L 191, 31.7.1993, s. 76 (4) EYVL L 293, 16.11.1996, s. 1
Komission asetus (EY) N:o 1167/1999, annettu 3 päivänä kesäkuuta 1999, avokadojen kaupan pitämisen vaatimuksista annetun asetuksen (EY) N:o 831/97 muuttamisesta



Virallinen lehti nro L 141 , 04/06/1999 s. 0004 - 0004



KOMISSION ASETUS (EY) N:o 1167/1999, annettu 3 päivänä kesäkuuta 1999, avokadojen kaupan pitämisen vaatimuksista annetun asetuksen (EY) N:o 831/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 857/1999(2), ja erityisesti sen 2 artiklan 2 kohdan, sekä katsoo, että (1) komission asetuksessa (EY) N:o 831/97(3) vahvistetaan avokadojen kaupan pitämisen vaatimukset, (2) Yhdistyneiden Kansakuntien talouskomission jäsenvaltioiden välistä kauppaa ja muualta näihin maihin toimitettavien avokadojen kaupan pitämistä ja kauppalaadun valvontaa koskevia YK:n Euroopan talouskomission laatuvaatimuksia FFV-42 on muutettu Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän viimeisessä kokouksessa; asetuksen (EY) N:o 2200/96 2 artiklan 2 kohdassa säädetään, että hedelmien ja vihannesten laatuvaatimuksia vahvistettaessa otetaan huomioon mainitun työryhmän suosittelemat YK:n Euroopan talouskomission laatuvaatimukset; sen vuoksi on suotavaa yhdenmukaistaa avokadoja koskevat yhteisön laatuvaatimukset YK:n Euroopan talouskomission vastaavien laatuvaatimusten kanssa, ja (3) tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 831/97 liite seuraavasti: 1) Korvataan II osaston (LAATUA KOSKEVAT MÄÄRÄYKSET), A kohdan (Vähimmäisvaatimukset) toinen kappale seuraavasti: "Avokadojen on oltava kiinteitä lähetyspaikassa ja huolellisesti poimittuja. Niiden tulee olla sellaisessa fysiologisessa kehitysvaiheessa, joka varmistaa kypsymisprosessin jatkumisen loppuun asti. Kypsät hedelmät eivät saa olla karvaita." 2) Korvataan V osaston (KAUPPAKUNNOSTUSTA KOSKEVAT MÄÄRÄYKSET) A kohdan (Tasalaatuisuus) ensimmäinen alakohta (alaviite (1) mukaan lukien) seuraavasti: "Kunkin pakkauksen sisällön on oltava tasalaatuista ja siinä saa olla ainoastaan samaa alkuperää, lajiketta, laatua, väriä(4) ja kokoa olevia avokadoja." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä kesäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 108, 27.4.1999, s. 7. (3) EYVL L 119, 8.5.1997, s. 13. (4) Tummakuoristen lajikkeiden värityksen muuttumista ei pidetä virheenä, mutta kussakin pakkauksessa olevien hedelmien värityksen on oltava yhdenmukainen lähetyspaikassa.
Komission asetus (EY) N:o 691/1999, annettu 30 päivänä maaliskuuta 1999, interventioelinten suorittamasta paddy- eli raakariisin haltuunotosta ja riisin sovellettavien korjausmäärien sekä hinnankorotusten ja -alennusten vahvistamisesta riisin laatuominaisuuksien osalta annetun asetuksen (EY) N:o 708/98 muuttamisesta



Virallinen lehti nro L 087 , 31/03/1999 s. 0008 - 0010



KOMISSION ASETUS (EY) N:o 691/1999, annettu 30 päivänä maaliskuuta 1999, interventioelinten suorittamasta paddy- eli raakariisin haltuunotosta ja riisin sovellettavien korjausmäärien sekä hinnankorotusten ja -alennusten vahvistamisesta riisin laatuominaisuuksien osalta annetun asetuksen (EY) N:o 708/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on viimeksi muutettuna asetuksella (EY) N:o 2072/98 (2), ja erityisesti sen 8 artiklan b alakohdan, sekä katsoo, että komission asetuksen (EY) N:o 708/98 (3) 8 artiklan mukaisesti otettuja näytteitä analysoitaessa täplikkäitä ja laikukkaita jyviä on usein vaikeaa erottaa toisistaan, koska ominaisuudet, joilla jyviä määritellään, ovat hyvin samankaltaisia; nämä ominaisuudet olisi sen vuoksi yhdistettävä ja määriteltävä sovellettavat hinnanalennukset täplikkäissä ja laikukkaissa jyvissä olevien virheiden perusteella, yhteisössä viljellään uusia riisilajikkeita; ne olisi sisällytettävä jalostustuotoksineen liitteessä II olevan B kohdan luetteloon, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 708/98 seuraavasti: 1. Korvataan 2 artiklassa oleva taulukko seuraavalla taulukolla: >TAULUKON PAIKKA> 2. Korvataan liitteessä II oleva B osa seuraavalla taulukolla: >TAULUKON PAIKKA> 3. Korvataan liite III tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1999. Komission puolesta Franz FISCHLER Komission jäsen (1) EYVL L 329, 30.12.1995, s. 18 (2) EYVL L 265, 30.9.1998, s. 4 (3) EYVL L 98, 31.3.1998, s. 21 LIITE "LIITE III >TAULUKON PAIKKA> "
Komission asetus (EY) N:o 1526/1999, annettu 13 päivänä heinäkuuta 1999, sianliha-alan vientitodistushakemusten hyväksyttävyydestä



Virallinen lehti nro L 178 , 13/07/1999 s. 0006 - 0006



KOMISSION ASETUS (EY) N:o 1526/1999, annettu 13 päivänä heinäkuuta 1999, sianliha-alan vientitodistushakemusten hyväksyttävyydestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yksityiskohtaisista säännöistä vientitodistusjärjestelmän soveltamiseksi sianliha-alalla 16 päivänä kesäkuuta 1995 annetun komission asetuksen (EY) N:o 1370/95(1), sellaisena kuin se on viimeksi muutettuna asetuksella (EY) N:o 1719/98(2), ja erityisesti sen 3 artiklan 4 kohdan, sekä katsoo, että 1) asetuksessa (EY) N:o 1370/95 säädetään erityistoimenpiteistä, kun vientitodistushakemukset koskevat määriä ja/tai kustannuksia, jotka ylittävät tai ovat vaarassa ylittää tavanomaiset myyntimäärät ottaen huomioon neuvoston asetuksen (ETY) N:o 2777/75(3) 8 artiklan 11 kohdassa tarkoitetut rajat, sellaisena kuin niitä on viimeksi muutettu komission asetuksella (EY) N:o 2916/95(4), ja/tai niihin liittyvät kustannukset kyseisellä kaudella, ja 2) tiettyjen sianliha-alan tuotteiden markkinoille on ominaista epävarmuus; näihin tuotteisiin sovellettavien tukien odotettavissa olevat muutokset ovat aiheuttaneet vientitodistusten hakemista keinottelutarkoituksessa; 5-9 päivänä ja 12-13 päivänä heinäkuuta 1999 haettuja määriä koskevien todistusten antaminen uhkaa johtaa kyseisten tuotteiden tavanomaisen myynnin määrien ylittymiseen; olisi hylättävä ne kyseisiä tuotteita koskevat hakemukset, joiden osalta vientitodistuksia ei ole vielä myönnetty, ON ANTANUT TÄMÄN ASETUKSEN: 1 artikla Asetuksen (EY) N:o 1372/95 nojalla ennen 14 päivää heinäkuuta 1999 jätettyihin sianliha-alan vientitodistushakemuksiin sovelletaan seuraavaa: - keskeytetään mainitun asetuksen liitteessä I tarkoitetun luokan 1, 2 ja 3 osalta niiden vireillä olevien hakemusten käsittely, jotka olisi ollut tarkoitus antaa 14 päivänä heinäkuuta ja 21 päivästä heinäkuuta 1999 lähtien. 2 artikla Tämä asetus tulee voimaan 14 päivänä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1999. Komission puolesta Franz FISCHLER Komission jäsen (1) EYVL L 133, 17.6.1995, s. 26. (2) EYVL L 125, 1.8.1998, s. 58. (3) EYVL L 282, 1.11.1975, s. 77. (4) EYVL L 305, 19.12.1995, s. 49.
Komission asetus (EY) N:o 1453/1999, annettu 1 päivänä heinäkuuta 1999, riisin vientiä Réunioniin koskevista yksityiskohtaisista soveltamissäännöistä annetun asetuksen (ETY) N:o 2692/89 muuttamisesta tukiasiakirjan voimassaoloajan osalta



Virallinen lehti nro L 167 , 02/07/1999 s. 0019 - 0019



KOMISSION ASETUS (EY) N:o 1453/1999, annettu 1 päivänä heinäkuuta 1999, riisin vientiä Réunioniin koskevista yksityiskohtaisista soveltamissäännöistä annetun asetuksen (ETY) N:o 2692/89 muuttamisesta tukiasiakirjan voimassaoloajan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 2072/98(2), ja erityisesti sen 10 artiklan 3 kohdan, sekä katsoo, että (1) komission asetuksen (ETY) N:o 2692/89(3) 13 artiklan 8 kohdassa säädetään, että tukiasiakirja on voimassa sen asetuksen (ETY) N:o 3719/88(4), sellaisena kuin se on muutettuna asetuksella (EY) N:o 1127/1999(5), 21 artiklan 1 kohdan mukaisesta antamispäivästä alkaen sitä seuraavan toisen kuukauden loppuun saakka, (2) komission asetuksen 1162/95(6), sellaisena kuin se on viimeksi muutettuna asetuksella (EY) N:o 444/98(7) liitteessä II säädetään, että vientitodistukset ovat voimassa niiden asetuksen (ETY) N:o 3719/88 21 artiklan 1 kohdan mukaisesta antamispäivästä alkaen sitä seuraavan neljännen kuukauden loppuun saakka; näiden kahden asiakirjan voimassaoloaika olisi yhdenmukaistettava pidentämällä Réunioniin suuntautuvan vientiä koskevan tukiasiakirjan voimassaoloaikaa neljään kuukauteen, ja (3) tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2692/89 13 artiklan 8 kohta seuraavasti: "8. Tukiasiakirja on voimassa sen asetuksen (ETY) N:o 3719/88 21 artiklan 1 kohdan mukaisesta antamispäivästä alkaen sitä seuraavan neljännen kuukauden loppuun." 2 artikla Tämä asetus tulee voimaan seuraavana päivänä sen jälkeen, kun se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1999. Komission puolesta Franz FISCHLER Komission jäsen (1) EYVL L 329, 30.12.1995, s. 18. (2) EYVL L 265, 30.9.1998, s. 4. (3) EYVL L 261, 7.9.1989, s. 8. (4) EYVL L 331, 2.12.1988, s. 1. (5) EYVL L 135, 29.5.1999, s. 48. (6) EYVL L 117, 24.5.1995, s. 2. (7) EYVL L 56, 26.2.1998, s. 12.
Komission asetus (EY) N:o 494/1999, annettu 5 päivänä maaliskuuta 1999, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 muuttamisesta



Virallinen lehti nro L 059 , 06/03/1999 s. 0017 - 0017



KOMISSION ASETUS (EY) N:o 494/1999, annettu 5 päivänä maaliskuuta 1999, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan, 12 artiklan 3 kohdan ja 28 artiklan, sekä katsoo, että komission asetuksen (EY) N:o 2571/97 (3), sellaisena kuin se on viimeksi muutettuna asetuksella (EY) N:o 124/1999 (4), 11 artiklassa säädetään määräaika kyseisen asetuksen 1 artiklassa tarkoitettujen tuotteiden käytölle ja sisällyttämiselle lopputuotteisiin; säädetyn määräajan pituus rohkaisee tällä hetkellä keinotteluun; on syytä lyhentää mainittua määräaikaa, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2571/97 11 artiklassa sanat "viiden kuukauden" sanoilla "neljän kuukauden". 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 350, 20.12.1997, s. 3 (4) EYVL L 13, 21.1.1999, s. 19
Komission asetus (EY) N:o 630/1999, annettu 24 päivänä maaliskuuta 1999, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan tuottajajärjestöjen osalta annetun asetuksen (EY) N:o 919/94 muuttamisesta



Virallinen lehti nro L 080 , 25/03/1999 s. 0008 - 0008



KOMISSION ASETUS (EY) N:o 630/1999, annettu 24 päivänä maaliskuuta 1999, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan tuottajajärjestöjen osalta annetun asetuksen (EY) N:o 919/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 1637/98 (2), ja erityisesti sen 9 artiklan, sekä katsoo, että asetuksessa (EY) N:o 919/94 (3) määritellään banaanialan tuottajajärjestöjen hyväksymisen ja toiminnan soveltamista koskevat yksityiskohtaiset säännöt; kyseisten organisaatioiden pysyvyyden takaamiseksi ja taloudellisten tavoitteiden saavuttamiseksi edellä mainitun asetuksen 5 artiklassa vahvistetaan organisaation jäsenten vähimmäisjäsenkausi ja irtisanoutumisaika, kokemusten mukaan nämä säännökset ovat liian tiukat; yksittäisten tuottajien liittymisen helpottamiseksi ja tuottajaorganisaatioiden paremman toiminnan mahdollistamiseksi on tarpeen lyhentää vähimmäisjäsenkautta ja irtisanoutumisaikaa ja antaa näitä koskevia säännöksiä, joita sovelletaan hedelmä- ja vihannesalalla; samalla on syytä antaa jäsenvaltioille mahdollisuus määrittää pidempi vähimmäisjäsenkausi; edellä mainitun asetuksen 5 artikla on syytä muuttaa, ja tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 919/94 5 artiklan c alakohta seuraavasti: "c) kukin jäsen sitoutuu liittymään tuottajaorganisaatioon vähintään yhdeksi vuodeksi ja ilmoittamaan irtisanoutumisestaan kirjallisesti viimeistään 31 päivänä toukokuuta, jolloin irtisanoutuminen tulee voimaan seuraavan vuoden 1 päivänä tammikuuta. Jäsenvaltiot voivat vahvistaa pidemmän vähimmäisjäsenkauden; tällöin niiden on annettava kyseinen toimenpide komissiolle tiedoksi. Tuottajaorganisaatioiden perussäännöissä voidaan vahvistaa pidempi irtisanoutumisaika." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 1999. Komission puolesta Franz FISCHLER Komission jäsen (1) EYVL L 47, 25.2.1993, s. 1 (2) EYVL L 210, 28.7.1998, s. 28 (3) EYVL L 106, 27.4.1994, s. 6
Komission asetus (EY) N:o 1451/1999, annettu 1 päivänä heinäkuuta 1999, Yhdistyneen kuningaskunnan hallussaan pitämän naudanlihan myynnistä puolustusvoimille ennakolta kiinteästi vahvistettuun hintaan annetun asetuksen (EY) N:o 1209/98 muuttamisesta



Virallinen lehti nro L 167 , 02/07/1999 s. 0015 - 0016



KOMISSION ASETUS (EY) N:o 1451/1999, annettu 1 päivänä heinäkuuta 1999, Yhdistyneen kuningaskunnan hallussaan pitämän naudanlihan myynnistä puolustusvoimille ennakolta kiinteästi vahvistettuun hintaan annetun asetuksen (EY) N:o 1209/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1633/98(2), ja erityisesti sen 7 artiklan 3 kohdan, sekä katsoo, että (1) komission asetuksessa (EY) N:o 1209/98(3), sellaisena kuin se on muutettuna asetuksella (EY) N:o 2515/98(4), säädetään Yhdistyneen kuningaskunnan interventiovarastojen myynnistä; kyseisessä asetuksessa vahvistetut määrät ja hinnat olisi muutettava jo myytyjen varastojen huomioon ottamiseksi, ja (2) tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1209/98 liite I tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 24. (2) EYVL L 210, 28.7.1998, s. 17. (3) EYVL L 166, 11.6.1998, s. 39. (4) EYVL L 314, 24.11.1998, s. 3. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA "ANEXO I/BILAG I/ANHANG I/ΠΑΡΑΡΤΗΜΑ Ι/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I >TAULUKON PAIKKA>"
Komission asetus (EY) N:o 684/1999, annettu 29 päivänä maaliskuuta 1999, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta annetun komission asetuksen (EY) N:o 1484/95 muuttamisesta



Virallinen lehti nro L 086 , 30/03/1999 s. 0006 - 0006



KOMISSION ASETUS (EY) N:o 684/1999, annettu 29 päivänä maaliskuuta 1999, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta annetun komission asetuksen (EY) N:o 1484/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1), sellaisena kuin se on viimeksi muutettuna komission asetuksella (EY) N:o 1516/96 (2), ja erityisesti sen 5 artiklan 4 kohdan ja 15 artiklan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (3), sellaisena kuin se on viimeksi mutettuna komission asetuksella (EY) N:o 2916/95 (4), ja erityisesti sen 5 artiklan 4 kohdan ja 15 artiklan, ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (5), sellaisena kuin se on viimeksi muutettuna asetuksella (EY) N:o 2916/95, ja erityisesti sen 3 artiklan 4 kohdan ja 10 artiklan, sekä katsoo, että komission asetus (EY) N:o 1484/95 (6) on äskettäin muutettu asetuksella (EY) N:o 493/1999 (7) noudattaen Maailman kauppajärjestössä tehtyä päätöstä, jonka mukaan lisätullin vahvistaminen tuonnissa käytetyn cif-hinnan perusteella on pakollista; tämän päätöksen mukaisesti olisi muutettava myös 4 artiklan 2 kohta ja 6 artikla, ja tätä muutosta on tarpeen soveltaa mahdollisimman nopeasti, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1484/95 seuraavasti: 1. Poistetaan 4 artiklan 2 kohta. 2. Korvataan 6 artiklan ilmaisu "Liitteessä I tarkoitettuja" ilmaisulla "Edellä 1 artiklassa tarkoitettuja". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 25 päivästä maaliskuuta 1999 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 1999. Komission puolesta Franz FISCHLER Komission jäsen (1) EYVL L 282, 1.11.1975, s. 49 (2) EYVL L 189, 30.7.1996, s. 99 (3) EYVL L 282, 1.11.1975, s. 77 (4) EYVL L 305, 19.12.1995, s. 49 (5) EYVL L 282, 1.11.1975, s. 104 (6) EYVL L 145, 29.6.1995, s. 47 (7) EYVL L 59, 6.3.1999, s. 15